Kim Valentin, Fatma Øktem, Jan E. Jørgensen, Anni Matthiesen og Bertel Haarder er alle medlemmer af Folketinget for Venstre. De har sammen skrevet dette debatindlæg i Jyllands-Posten. Der står blandt andet:

Vi må aldrig acceptere, at mennesker, der hver dag står op og går på arbejde eller i skole, føler sig udstillede og uønskede i Danmark. Ordentlige mennesker, som hver dag er med til at løfte Danmark og holde hjulene i gang.

Vi skal ikke finde os i, at de mennesker bliver udsat for en nedrig og udskammende retorik, alene fordi de er muslimer eller tilhører en hvilken som helst anden trosretning. De skal ikke hænges op på mindretallets ugerninger.

Langt størstedelen af vores muslimske medborgere lever i fredelig sameksistens med den brede danske befolkning. Vi må aldrig lade dem tvivle på, at de er velkomne. Selvfølgelig er de det. Vi har brug for alle mennesker, der kan og vil Danmark.